section_heading: Mletačka Republika i bojevi s Turcima
paragraph_text: Od 16. stoljeća u Perastu su nazočni franjevci.<ref> Veroljub Trifunović Veroljub Trifunović, ''Perast - gospodar luka: 41: Kapela sv. Ivana Evanđelista'', pristupljeno 30. kolovoza 2016. Jačanjem pomorske snage Peraštani započinju sredinom 16. stoljeća pokret za odvajanje od Kotora i stvaranje samostalne općine. Pokret predvodi 12 bratstava, iz čijega će zakletvenog saveza za uzajamnu zaštitu 1585. godine nastati neovisna općina. U gradskom ustavu općina je sačuvala svoju prastaru slavensku podlogu predstavništva dvanaestero kuća. Tako je grad Perast poseban primjer u razvoju gradova, jedini svoje vrste ne samo na jadranskoj obali nego i drugdje u slavenskom svijetu.